

**Қазақстан Республикасы бiлiм және мәдениет мекемелерiнiң, сондай-ақ басқа да физикалық-географиялық объектiлерiнiң атауы мен қайта аталуы және олардың атауларының транскрипциясын өзгерту туралы**

Қазақстан Республикасы Үкiметiнiң қаулысы 1997 жылғы 3 қарашадағы N 1485

      Қазақстан Республикасының Үкiметi қаулы етедi:

      Ақтөбе, Алматы, Жамбыл, Қарағанды, Қостанай, Қызылорда,
Маңғыстау, Оңтүстiк Қазақстан, Павлодар, Шығыс Қазақстан облыстары
мен Алматы қаласы әкiмдерiнiң Қазақстан Республикасының тиiстi
министрлiктерiмен және Қазақстан Республикасы Үкiметiнiң жанындағы
Мемлекеттiк ономастика комиссиясымен келiсiлген:

               а) мына бiлiм және мәдениет мекемелерiне:

                         Ақтөбе облысы бойынша

      Ақтөбе облыстық қазақ драма театрына - халық жазушысы,
Мемлекеттiк сыйлығының лауреаты Тахауи Ахтановтың;

      Шалқар ауданындағы Тұмалыкөл орта мектебiне - белгiлi педагог,

Қазақстан Республикасына еңбек сiңiрген мұғалім Мейiрхан
Орынбасаровтың;

 Алматы облысы бойынша

 Талғар ауыл шаруашылығы колледжiне - белгiлi қоғам қайраткерi
Мәсiмхан Бейсебаевтың;
 Жамбыл ауданының Жамбыл ауылындағы орта мектепке - қазақтың ұлы
ақыны Жамбыл Жабаевтың;
 Райымбек ауданының Текес орта мектебiне - Қарқара көтерiлiсiн
ұйымдастырушылардың бiрi Қазыбек Шормановтың;

 Жамбыл облысы бойынша

 Сарысу ауданындағы Ұйым орта мектебiне - Ұлы Отан соғысына
қатысушы, мерген Ыбырайым Сүлейменовтың;
 Шу ауданындағы Далақайнар орта мектебiне - белгiлi экономист,
академик Түймебай Әшiмбаевтың;
 Жамбыл университетiне - белгiлi тарихшы, ғалым Мұхемад Хайдар
Дулатидiң;

 Қарағанды облысы бойынша

 Балқаш тау-кен-металлургия колледжiне - белгiлi ғалым, геолог,
Лениндiк сыйлықтың лауреаты Әлихат Мусиннiң;

 Қызылорда облысы бойынша

 Тереңөзек ауданындағы Қарауылтөбе орта мектебiне - белгiлi
жазушы Айтбай Хангельдиннiң;
 Қармақшы ауданындағы N 27 Жосалы лицейiне - белгiлi қоғам
қайраткерi Сүлеймен Есқараевтың;

 Қостанай облысы бойынша

 Қостанай қаласындағы N 24 орталау мектепке - халық жазушысы
Сырбай Мәуленовтың;

 Маңғыстау облысы бойынша

 Маңғыстау ауданындағы N 2 Шетпе орта мектебiне - белгiлi ғалым
Берекет Жұмалиевтың;
 Ақтау қаласындағы N 20 орта мектепке - аса көрнектi жазушы
Мұхтар Әуезовтiң;

 Оңтүстiк Қазақстан облысы бойынша

 Арыс қаласындағы жаңа орта мектепке - аса көрнектi жазушы Мұхтар
Әуезовтiң;
 Түркiстан қаласындағы Құшата орта мектебiне - Социалистiк Еңбек
Ерi, КСРО Мемлекеттiк сыйлығының лауреаты, қоғам қайраткерi Мұстафа
Қазыбековтың;

 Павлодар облысы бойынша

 Лебяжi ауданындағы Жаңаауыл орта мектебiне - белгiлi ғалым
Бекмұрат Уахатовтың;

 Шығыс Қазақстан облысы бойынша

 Зайсан ауданындағы Сауыр орта мектебiне - ауданның
әлеуметтiк-экономикалық дамуына зор үлес қосқан педагог-ұйымдастырушы
Мұрат Дәуленовтың;
 Ұлан ауданындағы Манат орталау мектебiне - Қамза Ақжоловтың;
 Глубокое ауданындағы қазақ орта мектебiне - белгiлi жазушы
Оралхан Бөкеевтiң;

      Шығыс Қазақстан техникалық университетiне - Қазақстан
Республикасында жоғары бiлiм берудi ұйымдастырушылардың бiрi, осы
университеттiң алғашқы ректоры Дәулет Серiкбаевтың;

                         Алматы қаласы бойынша

      Бостандық ауданындағы N 138 қазақ мектеп-лицейiне - көрнектi

әдебиетшi-ғалым, қоғам қайраткерi Мүсiлiм Базарбаевтың;
 Алматы ауданындағы N 36 қазақ орта мектебiне - халық ақыны
Бөлтiрiк Атыханұлының;
 Қазақстан Республикасының Орталық стадионына - қазақтың даңқты
палуаны Қажымұқан Мұңайтпасовтың;
 Қазақстан Республикасы Бас прокуратурасының жанындағы Заңдылық,
құқық тәртiбi проблемаларын зерттеу және прокуратура органдары
кадрларының бiлiктiлiгiн арттыру институтына - республиканың алғашқы
прокуроры, 1937 жылы жалған жаламен қуғын-сүргiнге ұшыраған Сүлеймен
Есқараевтың есiмдерiн беру туралы;

 б) мына бiлiм және мәдениет мекемелерi мен басқа да
 физикалық-географиялық объектiлердiң атауларын:

 Ақтөбе облысы бойынша

 Ырғыз ауданындағы Киров атындағы орта мектептi - Құмтоғай орта
мектебi;

 Жамбыл облысы бойынша

      Қордай ауданындағы ХХII партсъезд атындағы орта мектептi - Кеңес
Одағының Батыры, жазушы Бауыржан Момышұлы атындағы орта мектеп;

      Қордай ауданындағы Ленин атындағы орта мектептi - көрнектi
мемлекет қайраткерi Дiнмұхамед Қонаев атындағы орта мектеп;

      Сарысу ауданындағы Ленин атындағы орта мектептi - Әйтеке би
атындағы орта мектеп;

      Байзақ ауданындағы Буденновка орта мектебiн - Түймекент орта
мектебi;

      Байзақ ауданындағы Политотдел орта мектебiн - Көктал орта
мектебi;

                       Қызылорда облысы бойынша

      Қармақшы ауданындағы Калинин атындағы N 105 орта мектептi -
ауданның экономикасы мен мәдениетiне айтарлықтай үлес қосқан қоғам
қайраткерi Ахметжан Жанпейiсов атындағы орта мектеп;

                   Оңтүстiк Қазақстан облысы бойынша

      Төле би ауданындағы Блинков атындағы орта мектептi - белгiлi
суретшi, еңбек сiңiрген өнер қайраткерi Тоқболат Тоғысбаев атындағы
орта мектеп;

      Төле би ауданындағы "Большевик" орта мектебiн - Кеңес Одағының
Батыры, белгiлi металлург Қосан Мамытов атындағы орта мектеп;

      Сайрам ауданындағы Ворошилов атындағы N 53 орталау мектептi -
аса көрнектi жазушы Мұхтар Әуезов атындағы орта мектеп;

      Сайрам ауданындағы ХVII партсъезд атындағы N 29 орта мектептi -

белгiлi педагог Керiм Тiленшин атындағы орта мектеп;
 Созақ ауданындағы Крупская атындағы орталау мектептi - көрнектi
мемлекет және қоғам қайраткерi Нәзiр Төреқұлов атындағы орталау мектеп;
 Мақтарал ауданындағы Макаренко атындағы орта мектептi - ұстаз,
сондай-ақ аудан мен облыстың экономикасын дамытуға елеулi үлес қосқан
Нұртаза Ысмайылов атындағы орта мектеп;

 Шығыс Қазақстан облысы бойынша

 Ұлан ауданындағы Қазақ КСР-iнiң 40 жылдығы атындағы орта
мектептi - белгiлi педагог Мүтән Таенов атындағы орта мектеп;

 Алматы қаласы бойынша

 Каменское плато үстiртiн - Терiсбұтақ төбесi;
 Каменка өзенiн - Терiсбұтақ өзенi;
 Прямуха өзенiн - Тiксай өзенi;
 Казачка өзенiн - Жарбұлақ өзенi;
 Горельник өзенiн - Күйгенсай өзенi;
 Весновка өзенiн - Есентай өзенi;
 Батерейка өзенiн - Беделбай өзенi деп өзгерту туралы;

 в) мына атаулардың транскрипциясын:

 Қарағанды облысы бойынша

 станция Ктай - станция Актай, қазақ тiлiнде Ақтай стансасы;

 Шығыс Қазақстан облысы бойынша

 станция Чарск - станция Шар, қазақ тiлiнде Шар стансасы;
 станция Аягуз - станция Аягоз, қазақ тiлiнде Аягөз стансасы;
 станция Суурлы - станция Суырлы, қазақ тiлiнде Суырлы стансасы;
 разъезд Кзыл Чар - разъезд Кызылшар, қазақ тiлiнде Қызылшар
разъезi;
 река Чар - река Шар, қазақ тiлiнде Шар өзенi;
 река Аягуз - река Аягоз, қазақ тiлiнде Аягөз өзенi деп өзгерту
туралы ұсыныстары қабылдансын.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК